
Când Moartea îl întâlni pe filozof, filozoful spuse, cam entuziasmat: 
- În acest moment, îţi dai seama, sunt şi mort şi viu. 


Dinspre Moarte se auzi un oftat. Unul din ăia, gândi. Iarăşi o să fie vorba 
despre cuantum. Nu putea să sufere să aibe de-a face cu filozofii. Mereu 
încercau să scape basma curată. 


- Vezi tu, spuse filozoful în timp ce Moartea, nemişcat, privea nisipul vieţii 
sale scurgându-se în clepsidră, totul este compus din particule minuscule, 
care au proprietatea ciudată de a se afla în mai multe locuri în acelaşi timp. 
Dar lucrurile compuse din particule minuscule au tendinţa de a fi într-un 
singur loc la un moment dat, ceea ce nu pare în regulă din perspectiva 
teoriei cuantice. Pot continua? 


DA, DAR NU LA NESFÂRŞIT, spuse Moartea. TOTUL ESTE TRECĂTOR. Nu îşi mută 
privirea de pe nisipul ce se rostogolea. 


- Bun, atunci, dacă suntem de acord că există un număr infinit de 
universuri, problema e rezolvată! Dacă există un număr infinit de 
universuri, patul ăsta se poate afla în milioane dintre ele, în acelaşi 
moment! 

SE MIŞCĂ? 

-Ce? 

Moartea indică patul, dintr-o mişcare a capului. Spuse: 

ÎL SIMȚI CĂ SE MIŞCĂ? 

- Nu, pentru ca există şi un milion de versiuni ale persoanei mele. Şi... acum 
vine partea frumoasă... în unele dintre ele nu-s pe cale să mor! Orice e 


posibil! 


Moartea bătu cu degetul în mânerul coasei în timp ce analiza ideea. 


ŞI DE FAPT VREI SĂ SPUI CĂ...? 
- Păi, nu sunt tocmai pe moarte, aşa-i? Nu mai eşti chiar aşa o certitudine. 


Moartea oftă. Spaţiul, îşi spuse. Asta era problema. În lumile veşnic 
înnorate nu se întâmpla aşa ceva. Dar deîndată ce oamenii vedeau spaţiul în 
toată măreţia lui, creierele lor se extindeau ca să-ncerce să-l umple. 


- N-avem nici un raspuns, de?, spuse filozoful muribund. Ne simţim un pic 
de modă veche, aşa-i? 


ASTA ESTE CU SIGURANŢĂ O GHICITOARE, spuse Moartea. Pe vremuri se rugau, 
gândi. Totuşi, nu fusese niciodata convins de eficienţa rugăciunilor. Se mai 
gândi ceva vreme, apoi spuse: 


SI ÎŢI VOI RĂSPUNDE ASTFEL: ÎŢI IUBEŞTI SOŢIA? 
- Ce? 

DOAMNA CARE TE-A ÎNGRIJIT. O IUBEŞTI? 

- Da. Bineînţeles. 


În POŢI IMAGINA VREO CIRCUMSTANŢĂ ÎN CARE, FĂRĂ CA TRECUTUL TĂU SĂ FIE 
SCHIMBAT ÎN VREUN FEL, AI RIDICA ACUM UN CUŢIT ŞI AI ÎNJUNGHIA-O? DE EXEMPLU? 


- Categoric nu! 


DAR TEORIA TA PRESUPUNE CĂ AŞA TREBUIE SĂ FACI. ESTE CÂT SE POATE DE POSIBIL 
TINAND CONT DE LEGILE FIZICE ALE UNIVERSULUI, ŞI ÎN CONSECINȚĂ TREBUIE SA SE 
INTAMPLE, ŞI INCA DE MAI MULTE ORI. FIECARE MOMENT ESTE UN MILIARD DE MILIARDE 


DE MOMENTE, IAR ÎN ACELE MOMENTE TOT CE ESTE POSIBIL ESTE INEVITABIL. ÎNTREAGA 
ETERNITATE, MAI DEVREME SAU MAI TÂRZIU, DEVINE UN SINGUR MOMENT. 


- Dar cu siguranţă avem libertatea de a alege între- 


OARE? TOT CEEA CE SE POATE ÎNTÂMPLA TREBUIE SĂ SE ÎNTÂMPLE. TEORIA TA SPUNE 
CĂ PENTRU FIECARE UNIVERS CARE SE FORMEAZĂ PENTRU A PRIMI RĂSPUNSUL TĂU 


NEGATIV TREBUIE SĂ EXISTE UNUL CARE SĂ-ŢI PRIMEASCĂ RĂSPUNSUL AFIRMATIV. DAR 
TOCMAI AI SPUS CĂ N-AI COMITE NICIODATĂ O CRIMĂ. ÎNSĂŞI ESENȚA COSMOSLUI 
TREMURĂ ÎN FAŢA NECLINTITEI TALE CERTITUDINI. MORALITATEA TA DEVINE O FORŢĂ 
LA FEL DE PUTERNICĂ PRECUM GRAVITAȚIA. Şi, îşi spuse Moartea, spaţiul are de 
dat ceva socoteală. 


- Ăsta a fost sarcasm? 


DE FAPT, NU. SUNT IMPRESIONAT ŞI INTRIGAT. IDEEA PE CARE MI-AI PREZENTAT-O 
DOVEDEŞTE EXISTENŢA A DOUA LOCURI CARE PANA ACUM ŢINEAU DE 


MITOLOGIE. UNDEVA, EXISTĂ UN LOC UNDE TOATĂ LUMEA A FĂCUT ALEGEREA CORECTA, 
ALEGEREA MORALĂ, ALEGEREA CARE A MAXIMIZAT FERICIREA SEMENILOR SĂI. EVIDENT, 
EXISTA PE UNDEVA ŞI RUINA FUMEGANDA A LUMII CELOR CARE N-AU FACUT LA FEL... 


- Ei, haide! Ştiu unde baţi, şi îţi spun de-acum că n-am crezut niciodată în 
tâmpeniile alea cu Raiul şi Iadul! 


Camera devenea tot mai întunecată. Strălucirea albăstruie de pe lama 
coasei Morţii incepea să devină evidentă. 


UIMITOR, spuse Moartea. REALMENTE UIMITOR. DĂ-MI VOIE SĂ-ŢI FAC ALTĂ 
SUGESTIE: ANUME CĂ NU SUNTEŢI NIMIC ALTCEVA DECÂT O SPECIE MAI NOROCOASĂ DE 
MAIMUŢE CARE SE CHINUIE SĂ ÎNŢELEAGĂ COMPLEXITĂŢILE CREAȚIEI PRIN 
INTERMEDIUL UNUI LIMBAJ CARE A EVOLUAT CA SĂ VĂ PERMITA SĂ VĂ SPUNEŢI UNII 
ALTORA UNDE SUNT FRUCTELE MAI COAPTE? 


Respirând cu greu, filozoful reuşi să grăiască: 
- Nu mai vorbi prostii! 


REMARCA MEA NU ERA DISPREŢUITOARE. AVÂND ÎN VEDERE CIRCUMSTANŢELE, AŢI 
REUŞIT FOARTE MULTE. 


- Da, cu siguranţă am scăpat de superstiţiile depăşite! 
BRAVO. AŞA TE VREAU. DOREAM NUMAI SĂ FIU SIGUR. 
Moartea se aplecă uşor înspre filozof. 


ŞI CUNOŞTI TEORIA CONFORM CĂREIA STAREA UNEI PARTICULE ESTE NECUNOSCUTĂ 


PÂNĂ CÂND NU ESTE OBSERVATĂ? ÎNȚELEG CĂ ADESEA ESTE IMPLICATĂ ŞI O PISICĂ ÎNTR- 
O CUTIE. 


- A, da, sigur, spuse filozoful. 
BUN, spuse Moartea. Ultimul fir de lumină dispăru iar Moartea zâmbi. 


EU TE VĂD... 

